Marie Catherine Abena

Marie Catherine Abena (Maris 20 ga wata, shekara ta 1954  zuwa Maris 19 ga wata,shekara ta 2014) ma'aikaciyar gwamnati ce, 'yar siyasa, kuma marubuciya 'yar ƙasar Kamaru. Ta yi aiki a matsayin Sakatariyar Gwamnati a Ma'aikatar Ilimi ta Sakandare daga watan Disamba shekara ta 2004 zuwa shekara ta 2009 a gwamnatin Firayim Minista Ephraïm Inoni.

 Tarihin Rayuwa 

 Rayuwar farko da aiki 
An haifi Marie Catherine Abena a ranar 20 ga watan Maris, shekarar 1954, a Yaoundé, jamhuriyar Kamaru. Ta fito ne daga Awaé da ke tsakiyar yankin Kamaru, kasancewar ita ce babba a cikin ’ya’ya tara da Manga Pauline Jacqueline ta haifa da marigayi Abena Hubert Claude, ma’aikaciyar gwamnati kuma tsohuwar shugaba. 

 Aiki 
Bayan ta kammala karatun digiri na École Normale Supérieure a Yaoundé, Marie Catherine Abena ta fara aiki a matsayin malamar makarantar sakandare kafin naɗa ta a matsayin Sakatariyar Harkokin Ilimin Sakandare a cikin watan Disambar shekarar 2004, ta yi aiki a matsayin mai duba lardi na koyar da ilimin Faransanci a Lardin Cibiya. Daga baya, ta zama shugabar cibiyar albarkatu ta Yaoundé sannan kuma ta zama mai kula da ilimin Faransanci na ƙasa. 

 Matsalolin shari'a 
A ranar 8 ga watan Janairu, shekarar 2010, an tsare ta a gidan yari na Kondengui a matsayin wani ɓangare na Operation Sparrowhawk (Opération Épervier). Ta fuskanci zarge-zarge game da almubazzaranci da dukiyar jama'a da suka kai CFA miliyan 250, tare da wasu mutane da ake tuhumarsu tare. Bayan hukuncin da babbar kotun Mfoundi ta yanke, an sanya ta a gidan yari kafin a yi mata shari'a. Da take shelanta cewa ba ta da laifi, ta kauracewa cin abinci, inda ta jawo taɓarɓarewar lafiyarta, ta kuma  ta shafe lokaci a asibiti fiye da zaman kurkuku. Ta mutu a ranar 19 ga watan Maris,shekara ta  2014, a Asibitin CNPS a Yaoundé.  

 Wallafe-wallafe 

 Sur les traces de Pépé, CCINIA, Yuni 20 ga wata, shekara ta 2008.

 Duba kuma 

 Mireille Adaré Gassawily

 Manazarta 

Rukuni:Mutuwan 2014
Rukuni:Haihuwan 1954